Apstiprināts:

iepirkuma komisijas sēdē

2017.gada 11. septembrī

ar protokolu Nr.1

Iepirkums Publisko iepirkumu likuma 9.panta kārtībā

**“Mobilo sakaru nodrošināšana Nodarbinātības valsts aģentūrai”**

**NOLIKUMS**

Iepirkuma identifikācijas Nr. NVA 2017/22

**Rīgā**

**2017**

**I VISPĀRĪGĀ INFORMĀCIJA**

1. **Iepirkuma identifikācijas numurs**:

NVA 2017/22

1. **Pasūtītājs un tā rekvizīti**:

Nodarbinātības valsts aģentūra

Reģ.Nr.90001634668

Adrese: K.Valdemāra iela 38 k-1, Rīga, LV-1010

Mājas lapas adrese: [www.nva.gov.lv](http://www.nva.gov.lv)

1. **Pasūtītāja kontaktpersona:**

Artis Zaļūksnis

e-pasts: Artis.Zaluksnis@nva.gov.lv

Informācijas apmaiņa starp Nodarbinātības valsts aģentūru (turpmāk – Pasūtītājs) un pakalpojuma sniedzēju (turpmāk – Ieinteresētais piegādātājs vai Pretendents) notiek rakstveidā pa pastu vai elektroniski, izmantojot kontaktpersonas elektronisko pasta adresi. Kontaktpersona iepirkuma procedūras laikā sniedz tikai organizatoriska rakstura informāciju.

1. **Iepirkuma priekšmets:**
   1. Mobilo sakaru nodrošināšana Nodarbinātības valsts aģentūrai.
   2. CPV kods: 64212000-5 (Mobilo telefonu pakalpojumi).
2. **Līguma izpildes laiks un vieta:** 
   1. Paredzamais līguma izpildes termiņš – 24 mēneši no līguma parakstīšanas brīža vai

līdz līguma summas apguvei.

5.2. Līguma izpildes vieta – Latvijas Republika.

6. **Iespējas iepazīties un saņemt nolikumu:**

6.1. Ieinteresētais piegādātājs ar nolikumu un tā pielikumiem, kas ir nolikuma neatņemamas sastāvdaļas, var iepazīties un tos lejupielādēt Pasūtītāja mājas lapā www.nva.gov.lv sadaļā “Iepirkumi”. Jautājumu vai nolikuma grozījumu gadījumā norādītajā mājas lapā iepirkuma komisija ievietos papildu informāciju.

6.2. Ieinteresētais piegādātājs uzņemas atbildību sekot līdzi turpmākajām izmaiņām iepirkuma dokumentācijā, kā arī iepirkuma komisijas sniegtajām atbildēm uz Ieinteresēto piegādātāju jautājumiem, kas tiek publicēti Pasūtītāja mājas lapā.

6.3. Pasūtītājs sniegs atbildes uz Ieinteresēto piegādātāju uzdotajiem jautājumiem un sniegs papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, ja Ieinteresētie piegādātāji būs uzdevuši jautājumus vai pieprasījuši papildu informāciju, ne vēlāk kā triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Atbildes uz Ieinteresētā piegādātāja uzdotajiem jautājumiem tiks ievietotas Pasūtītāja mājaslapā www.nva.gov.lv sadaļā – Iepirkumi, kā arī nosūtītas uz Ieinteresētā piegādātāja norādīto elektronisko adresi.

6.4. Ar nolikumu un tā pielikumiem (papīra formātā), kuri ir nolikuma neatņemamas sastāvdaļas, var iepazīties katru darba dienu no 8:30 līdz 12:00 un no 12:30 līdz 17:00 Pasūtītāja telpās: K.Valdemāra ielā 38 k-1, iepriekš piesakoties pie nolikuma 3.punktā norādītās kontaktpersonas.

7. **Piedāvājuma iesniegšanas vieta, datums, laiks un kārtība:**

7.1. Pretendentam piedāvājums jāiesniedz ne vēlāk kā līdz **2017.gada 22.septembra plkst.10:00**.

7.2. Piedāvājuma iesniegšanas vieta: K.Valdemāra ielā 38 k-1, Rīgā, LV-1010, piedāvājumu ievietojot 1.stāva foajē novietotajā pasta kastē, Pasūtītāja darba laikā: katru darba dienu no 8:30 līdz 17:00 vai nosūtot pa pastu ierakstītā sūtījumā. Nosūtot piedāvājumu pa pastu, Pretendents uzņemas atbildību par piedāvājuma saņemšanu līdz nolikuma 7.1.apakšpunktā norādītajam termiņam nolikumā norādītajā vietā. Piedāvājumi pēc nolikumā norādītā iesniegšanas termiņa netiks pieņemti, un pa pastu saņemtie piedāvājumi netiks atvērti un tiks nosūtīti atpakaļ Pretendentam neatvērti.

7.3. Piedāvājumu Pretendents var iesniegt par visu iepirkuma priekšmeta apjomu. Pretendents var iesniegt tikai vienu piedāvājuma variantu.

7.4. Pretendentam pilnībā jāsedz piedāvājuma sagatavošanas un iesniegšanas izmaksas.

## II PRASĪBAS ATTIECĪBĀ UZ PIEDĀVĀJUMA NOFORMĒJUMU UN IESNIEGŠANU

1. Pretendents sagatavo un iesniedz piedāvājumu saskaņā ar nolikumā izvirzītajām prasībām.
2. Pretendentam jāiesniedz viens piedāvājuma oriģināls un viena piedāvājuma kopija (papīra formātā). Uz piedāvājuma oriģināla attiecīgi norāda atzīmi “ORIĢINĀLS” un kopijas attiecīgi norāda atzīmi “KOPIJA”. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
3. Piedāvājums Pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu un Pretendenta zīmoga (spiedoga) (ja tāds ir) nospiedumu apliecina Pretendenta pārstāvis.
4. Piedāvājums iesniedzams vienā aizlīmētā iepakojumā, uz kura jānorāda:

12.1. pasūtītāja nosaukums un adrese;

12.2. Pretendenta nosaukums, reģistrācijas numurs, adrese, tālrunis, kontaktpersona un elektroniskā pasta adrese;

12.3. atzīme “Piedāvājums iepirkumam “Mobilo sakaru nodrošināšana Nodarbinātības valsts aģentūrai”, iepirkuma identifikācijas Nr. NVA 2017/22”.

1. Piedāvājumam jābūt latviešu valodā. Dokumentiem svešvalodā jāpievieno notariāli vai Pretendenta pārstāvja apliecināts tulkojums latviešu valodā.
2. Piedāvājuma oriģinālā esošās kopijas jāapstiprina atbilstoši Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”.
3. Iesniegtajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
4. Piedāvājums jāparaksta Pretendenta pārstāvim, kuram ir Pretendenta pārstāvības tiesības (atbilstoši ierakstiem komercreģistrā), vai tā pilnvarotai personai, kvalifikācijas dokumentu paketē pievienojot pilnvaru.
5. Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku Pretendenta līdzdalību iepirkumā.
6. Iesniegtie piedāvājumi ir Pasūtītāja īpašums un netiek atdoti atpakaļ Pretendentiem, izņemot nolikuma 7.2.apakšpunktā minētajā gadījumā.
7. Pirms nolikuma 7.1.apakšpunktā noteiktā piedāvājuma iesniegšanas termiņa beigām Pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

**III** **Nosacījumi Pretendenta dalībai**

**IEPIRKUMĀ un IESNIEDZAMIE DOKUMENTI**

1. **Nosacījumi Pretendenta dalībai iepirkumā:**
   1. Pretendents ir reģistrēts normatīvajos aktos noteiktajā kārtībā.
   2. uz Pretendentu neattiecas Publisko iepirkumu likuma 9.panta astotās daļas nosacījumi;
   3. Pretendents ir mobilo sakaru tīkla operators;
   4. Pretendents iepriekšējo trīs gadu (skaitot līdz piedāvājumu iesniegšanas termiņam) laikā ir noslēdzis vismaz trīs mobilo sakaru pakalpojumu sniegšanas līgumus, kur vismaz viena līguma summa ir ne mazāka kā 20 000,00 *euro* bez PVN. Ja Pretendents ir personu grupa, tad personu grupas dalībniekiem kopā jāatbilst šajā punktā noteiktajai prasībai.
   5. Ja Pretendents plāno piesaistīt apakšuzņēmējus, tad tie ir piesaistāmi saskaņā ar Publisko iepirkumu likuma 63.panta noteikumiem.
   6. Pretendents ir tiesīgs sniegt mobilo sakaru pakalpojumus Latvijas Republikas teritorijā un ir reģistrētam Elektronisko sakaru komersantu reģistrā, Sabiedrisko pakalpojumu regulēšanas komisijā.
   7. Pretendents apņemas nodrošināt kvalitatīvus mobilos balss sakarus un datu pārraides pakalpojumus visās pasūtītāja struktūrvienību adresēs. Gan iekštelpās, gan ārtelpās Pretendents nodrošina vismaz 3G (UMTS), 4G (LTE) tīkla pārklājumu visā līguma darbības laikā.
2. Lai novērtētu Pretendenta kvalifikācijas atbilstību paredzamā iepirkuma līguma izpildes prasībām, Pretendentam **jāiesniedz šādi dokumenti**:
   1. pieteikums par dalību iepirkumā (1.pielikums);
   2. tehniskais piedāvājums (2.pielikums);
   3. finanšu piedāvājums (3.pielikums);
   4. vismaz trīs atsauksmes, kurās norādīta 20.4.apakšpunktā minētā informācija;
   5. Pretendenta pieredzes apraksts, kurā jānorāda informācija par sniegtajiem pakalpojumiem saskaņā ar nolikuma 20.4.apakšpunkta prasību (4.pielikums);
   6. Sabiedrisko pakalpojumu regulēšanas komisijas izsniegtās elektronisko sakaru komersanta reģistrācijas apliecības kopija vai līdzvērtīgs dokuments;
   7. Pretendenta izziņa, kurā norādīts piegādātāja mobilo sakaru tīkla 3G (UMTS), 4G (LTE) pārklājuma lielums procentos (maksimums 100 %) visā Latvijas teritorijā;
   8. Apliecinājumu, ka Pretendents nodrošinās kvalitatīvus[[1]](#footnote-1) mobilās balss un datu pārraides pakalpojumus visā līguma darbības laikā administratīvajās teritorijās, kurās ir Pasūtītāja struktūrvienību telpas.
3. Pretendents ir atbildīgs par sniegto ziņu patiesumu. Iepirkuma komisija ir tiesīga pārbaudīt Pretendenta sniegto ziņu patiesumu. Ja iepirkuma komisija, pārbaudot Pretendenta jebkuras sniegtās ziņas, konstatēs, ka tās neatbilst patiesībai, Pretendents no tālākas līdzdalības iepirkumā vai tā daļā tiks izslēgts.

**IV TEHNISKAIS UN FINANŠU PIEDĀVĀJUMS**

1. Pretendentam tehniskais un finanšu piedāvājums ir jāsagatavo un jāiesniedz atbilstoši Nolikuma pielikumā esošajām tehniskā un finanšu piedāvājuma veidlapām veicot ierakstus.
2. Cenā jāiekļauj visi ar pakalpojuma sniegšanu saistītie izdevumi (darbaspēka izmaksas, nodokļi un nodevas, administratīvās izmaksas, transporta izdevumi, visa veida sakaru izmaksas u.c., izņemot pievienotās vērtības nodokli (PVN)). Papildu izmaksas līguma darbības laikā netiks pieļautas. Cena jānorāda *euro* bez PVN ar divām zīmēm aiz komata.
3. Tehnisko un finanšu piedāvājumu paraksta nolikuma 16.punktā noteiktajā kārtībā.

**V PIEDĀVĀJUMU VĒRTĒŠANA**

1. Tiks salīdzināti un vērtēti tikai tie piedāvājumi, kas iesniegti nolikumā paredzētajā kārtībā, termiņā un būs aizpildīti atbilstoši nolikuma prasībām.
2. Piedāvājumu vērtēšana notiks šādā kārtībā:
   1. iepirkuma komisija vērtē Pretendenta piedāvājuma noformējuma atbilstību nolikuma prasībām. Ja iepirkuma komisija vērtēšanas procesā konstatē tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu vai radīt šaubas par Iepirkumu komisijas darbu, Pretendents no līdzdalības iepirkumā var tikt izslēgts;
   2. iepirkuma komisija vērtē Pretendenta atbilstību nolikuma III sadaļā “Nosacījumi Pretendenta dalībai iepirkumā un iesniedzamie dokumenti” izvirzītajām kvalifikācijas prasībām, kā arī to, vai ir iesniegti visi nolikuma 21.punkta apakšpunktos norādītie dokumenti. Pretendents var tikt izslēgts no turpmākās dalības iepirkumā un piedāvājums tālāk netiek vērtēts, ja nav iesniegts kāds no nolikumā norādītajiem dokumentiem, to saturs neatbilst nolikuma prasībām vai tiek konstatēts, ka Pretendents neatbilst nolikuma prasībām;
   3. iepirkuma komisija pārbauda, vai Pretendenta tehniskā un finanšu piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem iepirkuma komisija informēs Pretendentu.
3. Ja iepirkuma komisijai radīsies šaubas, ka Pretendenta piedāvājums ir uzskatāms par nepamatoti lētu piedāvājumu, iepirkuma komisija pieprasīs Pretendentam rakstveidā paskaidrojumus par piedāvāto līgumcenu.
4. Iepirkuma komisija var pieņemt lēmumu par iepirkuma pārtraukšanu vai izbeigšanu bez rezultāta, ja nav saņemts neviens piedāvājums vai nav saņemts neviens nolikuma vai tehniskajai specifikācijai atbilstošs piedāvājums, kā arī citos gadījumos saskaņā ar Publisko iepirkumu likumu.
5. Iepirkuma komisija nepieciešamības gadījumā lūgs Pretendentiem vai kompetentajām institūcijām papildināt vai izskaidrot piedāvājumā ietvertos dokumentus.
6. Iepirkuma komisija veiks Publiskā iepirkuma likuma 9. panta astotajā daļā noteikto Pretendentu (Latvijā reģistrētam) izslēgšanas nosacījumu pārbaudi, ievērojot Publiskā iepirkuma likuma 9. panta devītajā, desmitajā, vienpadsmitajā un divpadsmitajā daļā noteikto kārtību, pārbaudīs tikai attiecībā uz Pretendentu, kuram būtu piešķiramas līguma slēgšanas tiesības.
7. Lai pārbaudītu ārvalstīs reģistrētu Pretendentu un Pretendentu, kuru pastāvīgā dzīvesvieta ir ārvalstīs, kuram būtu piešķiramas līguma slēgšanas tiesības, atbilstību Publisko iepirkumu likuma 9.panta devītās daļas 2.punktā noteiktajām prasībām, iepirkuma komisija lūgs, lai Pretendents desmit darba dienu laikā iesniedz attiecīgās ārvalsts kompetentās institūcijas izziņu, kas apliecina, attiecīgo nosacījumu neattiecināmību uz Pretendentu. Ja Pretendents noteiktajā termiņā neiesniegs minēto izziņu, tas tiks izslēgts no dalības iepirkumā.
8. Iepirkuma komisija ar lēmumu par uzvarētāju iepirkumā atzīs Pretendentu, kurš izraudzīts atbilstoši nolikumā noteiktajām prasībām un kritērijiem un nav izslēdzams no dalības iepirkumā saskaņā ar Publisko iepirkumu likuma 9. panta astoto daļu, ar viszemāko piedāvāto vienas vienības pakalpojumu kopējo summu.
9. Iepirkuma komisija var pieņemt lēmumu par iepirkuma pārtraukšanu, ja tam ir objektīvs pamatojums.

**VI LĪGUMISKIE NOSACĪJUMI**

1. Pasūtītājs iepirkuma līgumu ar iepirkuma uzvarētāju (turpmāk – Izpildītājs) slēdz, pamatojoties uz nolikumu, tā pielikumiem un Izpildītāja piedāvājumu.
2. Ja kādā no Pasūtītāja struktūrvienībām (5.pielikums) līguma darbības laikā mobilo sakaru kvalitāte ir slikta (piemēram, nav skaidra un laba balss sakaru kvalitāte, tiek novēroti signāla zudumi, raustīšanās, sarunas pārtrūkšana, atbalss vai kādi citi defekti), tad Izpildītājs, attiecīgās struktūrvienības apkārtnē veic darbus, lai uzlabo mobilo sakaru pakalpojuma kvalitāti bez papildus samaksu.
3. Maksājumu par pakalpojumiem Pasūtītājs veic 15 darba dienu laikā pēc Izpildītāja rēķina saņemšanas.
4. Mobilo sakaru pakalpojuma sniegšana jāuzsāk ar 2017.gada 23.novembri.
5. Pasūtītājs *excel* formātā nodod Izpildītājam informāciju par numuru piekritību Pasūtītāja struktūrvienību materiāli atbildīgajām personām pēc mobilo sakaru pakalpojumu sniegšanas līguma parakstīšanas.
6. Līdzšinējā mobilo sakaru operatora, kura pakalpojumus izmanto Pasūtītājs, maiņas gadījumā, Izpildītājs:
   1. ne vēlāk kā piecas darba dienas pirms mobilo sakaru pakalpojuma uzsākšanas dienas nosūta Pasūtītāja struktūrvienību materiāli atbildīgajām personām jaunās SIM kartes par saviem līdzekļiem bez papildus samaksas, organizējot SIM karšu pieņemšanas – nodošanas aktu parakstīšanu;
   2. nosūta SMS katram Pasūtītāja numuram, ar informāciju, kad SIM karti var sākt lietot (kad tā ir aktivizēta un gatava lietošanai).
7. Ja Izpildītājs, ar 2017.gada 23.novembri nenodrošina mobilo sakaru pakalpojumu sniegšanu Pasūtītājam pilnā apjomā (visiem mobilajiem tālruņiem), Izpildītājs par katru mobilo sakaru pakalpojuma pilnvērtīgas nenodrošināšanas diennakti maksā līgumsodu 240,00 *euro* (divi simti četrdesmit *euro*) apmērā, jeb 10,00 *euro* (desmit *euro*) apmērā par katru stundu, bet ne vairāk kā 10% no Līguma kopējās summas.
8. Pasūtītājam ir tiesības lauzt mobilo sakaru pakalpojumu līgumu, ja Izpildītājs trīs dienu laikā no 2017.gada 23.novembra neuzsāk sniegt mobilo sakaru pakalpojumus, un līguma laušanas gadījumā Izpildītājs maksā Pasūtītājam līgumsodu 2500,00 *euro* apmērā.
9. Katra no pusēm ir atbildīga par zaudējumiem, kas otrai pusei radušies tās, tās darbinieku vai pilnvaroto personu darbības vai bezdarbības rezultātā.
10. Grozījumus iepirkuma līgumā izdara ievērojot Publisko iepirkumu likuma 61.panta noteikumus.

**VIII CITA INFORMĀCIJA**

1. Iepirkumu komisija saziņai ar Pretendentu var izmantot elektroniskā pasta saraksti, parakstot pieprasījuma dokumentus ar drošu elektronisko parakstu. Pasūtītājs neatbild par riskiem, kas var iestāties, ja Pretendents nav sekojis elektroniskā pasta sūtījumiem elektroniskā pasta adresē, kas norādīta pieteikuma veidlapā pēc piedāvājuma iesniegšanas.

**IX PIELIKUMI**

* + - 1. Pieteikuma veidlapa uz divām lapām.
      2. Tehniskais piedāvājums uz divām lapām.
      3. Finanšu piedāvājums uz divām lapām.
      4. Pretendenta pieredzes apraksts uz vienas lapas.
      5. Pasūtītāja struktūrvienību adrešu saraksts uz divām lapām.

1. Par kvalitatīviem mobilo sakaru rādītājiem uzskatāmi šādi kritēriji:

   1) stabils un pietiekošs mobilā tīkla (vismaz 3G (UMTS)) pārklājums gan balss sakariem, gan mobilajam internetam,

   2) stabils balss signāla savienojums gan ienākošajiem, gan izejošiem zvaniem,

   3) skaidra un laba balss sakaru kvalitāte, kurā netiek novēroti signāla zudumi, raustīšanās, sarunas pārtrūkšana, atbalss vai kādi citi defekti. [↑](#footnote-ref-1)